text: Næsten hver femte bolig er uden røg-alarm
  03 december 2014 kl. 12.08
  En ny undersøgelse viser, at 18 procent af boligejerne i Region Syddanmark ikke har sat en røgalarm op i deres bolig.
  Røgalarmer redder liv. Alligevel er der stadig mange, der ikke har en røgalarm i deres bolig. Hele 18 procent af boligejerne i Region Syddanmark svarer, at de ikke har en brandalarm i deres bolig. Det viser en undersøgelse, som Marketminds har foretaget for Falck.
  - I mange tilfælde kunne en røgalarm sagtens have betydet, at mennesker kunne have reddet deres eget liv. Derfor vil jeg helt klart opfordre til, at man får sat alarmer op,?siger Bendt Trustrup, der er brandchef hos Falck.
  I december 2013 offentliggjorde Beredskabsstyrelsen, at 600.000 danske hjem ikke havde en røgalarm.
  Når der opstår brand, er det ikke kun ilden i sig selv, der kan være farlig. En bolig kan fyldes med røg på få minutter. Selv hvis det ?bare? er et måltid, der har fået lidt for lang tid i ovnen, eller juledekorationen, der skulle have haft nye lys.
  Sådan skal røgalarmen placeres:
  Røgalarmer skal placeres højt. Gerne på loftet, men med god afstand til vægge Der skal sættes røgalarmer på hver etage Røgalarmerne skal kunne høres fra alle soverum Røgalarmen skal IKKE placeres i badeværelset, køkkenet eller i nærheden af åben ild
  
  